**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a Liliom út burkolatának javítására

Martfű Város Önkormányzata Képviselő-testületének

2018. április 24-ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

A Liliom út burkolata megsüllyedt, ennek következtében a közlekedés balesetveszélyessé vált.

Az út burkolatának javítására három árajánlatot kértünk, melyre kettő érkezett.

Az árajánlatokat előterjesztésemhez mellékelem.

Javaslom a Képviselő testület a BlackGold Group Kft. ajánlatát fogadja el és az önkormányzat 2018. évi költségvetésének tartalékkerete terhére biztosítsa a burkolatjavításhoz szükséges fedezetet.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

Martfű Város Önkormányzata Képviselő-testületének

……. /2018.(…….) határozata

a Liliom út burkolatának javításáról

Martfű Város Önkormányzatának Képviselő-testülete megtárgyalta a Liliom út burkolatának javítására vonatkozó előterjesztést és az alábbiak szerint döntött:

1. Martfű Város Önkormányzatának Képviselő-testülete a Liliom úton való közlekedés biztonságossá tétele érdekében elfogadja a BlackGold Group Kft. ajánlatát – 2.264.000,-Ft+ Áfa értékben, mely összeget az önkormányzat 2018. évi költségvetésének általános tartalékkerete terhére biztosítja.

2. A Képviselő-testület felhatalmazza a polgármestert a Liliom út burkolatjavításával kapcsolatos szerződés aláírására.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. BlackGold Group Kft. 1134 Budapest, Kassák Lajos utca 45-49.

4. Műszaki iroda helyben

5. Pénzügyi és Adóügyi iroda helyben

6. Irattár

Martfű, 2018. április 21.

 Dr. Papp Antal

 polgármester